NoVA HoLLANDIA. 147 



136. Sciaena Trutta S. (*) 



(Fig. pict. G.) 



Sciaena argentea, maculis rubro - auratis , rnaxilla infe- 

 riore longiore, operculo branchiali scabro. (Kahdvdi incolis). 



Habitat in mari alluente Fretum Cookii et intrante Ae- 

 stuarium Reginae Charlottae, hamo capta. Inter mensae de- 

 licias numeratur, sapore aliquatenus ad genus Salmonum ac- 

 cedens, unde et a nautis Salmunculus (Salmon - Peel) ap- 

 pellatur, et ipse ob maculas et saporem hunc piscem Trut- 

 tam vocavi, nomine specifico. Multa quidem suadebant ut 

 piscem inter Mugiles ordinarem, verum collectis omnibus 

 eius characteribus , imprimis pinnae ventralis situ, fossula 

 squamosa, foliosa, pro recondendis pinnis dorsi et ani, ca- 

 pite et operculis squamosis, membrana branchiostega 7-ra- 

 diata, tandem eundem Sciaenis annumerandum non haesitavi. 



Corpus lanceolato-oblongum, catheto-plateum, squa- 

 mosum, argenteum; dorso coerulescente et fasciis pallide 

 cyaneis, undulatis, obsoletis, usque in medium latus descen- 

 dentibus, in et infra lineam lateralem maculis ovatis, rubi- 

 cundo - auratis , pluribus, sparsis. Squamae subrotundae, 

 amplae, facile deciduae. 



Caput supra convexum, compressum, obtusum, squa- 

 mosum. Rictus obliquus; labium superius extractile, hoc 

 inferiore membrana fornicata; maxilla inferiore longiore. 

 Dentes minuti, conferti, in utraque maxilla et in antica 

 parte palati. Lingua mediocris, parabolica, carnosa. Nares 

 geminae, superae, ovatae, prope apicem rostri pene conti- 

 guae. Oculi superi, antici, plani; pupilla nigra, iris aurea. 

 Opercula branchialia 5phylla, squamosa. Apertura 

 branchialis arcuata a nucha ad iugulum. Membrana 

 branchiostega radiis 7, tectis. 



(*) Sciaena Trutta Bl. Schn. p. 542. Perca Trutta C.etV. Hist. 

 nat. d. poiss. II. p. 39. edit. in 4 l °- 



10* 



